**Dejiny práva na území Slovenska**

(zimný semester AR 2023/2024, denné štúdium)

**CVIČENIA:**

**PREZENČNE**

Doc. Švecová učí nasledovné skupiny: 1, 2, 3 **(štvrtok)**

Dr. Lanczová učí nasledovné skupiny: 4,5 **(piatok)**

**PREDNÁŠKY:**

**UTOROK 8.45 – 10.15 online cez MS Teams**

**Tím: Prednášky z DPÚS/DSÚS pre denné štúdium**

**Kód tímu: bwv7568**

**Všetky prednášky, množstvo študijných materiálov nájdete v Moodle**

**PODMIENKY HODNOTENIA PREDMETU:**

Účasť na seminároch je povinná. Študent má nárok na tri absencie, ktorých dôvod nemusí hlásiť vyučujúcemu. V prípade nevyhnutného vyššieho počtu absencií treba osloviť svojho vyučujúceho a dohodnúť si náhradné plnenie.

**HODNOTENIE PREDMETU:**

**Skúška prebehne ústnou formou – skúša sa prezenčne na fakulte** (termíny na skúšky v zimnom semestri budú zverejnené k 09.11.2023, skúškové obdobie začína 09.12.2023).

**ZOZNAM ŠTUDIJNEJ LITERATÚRY:**

**Materiály zverejnené v Moodle**

**Pre doplnenie informácií:**

**Mosný, Peter - Laclavíková, Miriam : Dejiny štátu a práva na území Slovenska I. : (od najstarších čias do roku 1848).** Bratislava: Wolters Kluwer, s.r.o., 2015. 134 s. - ISBN 978-80-8168-326-8.

**Mosný, Peter - Laclavíková, Miriam : Dejiny štátu a práva na území Slovenska II.: (1848 - 1948). 2. doplnené vydanie.** Bratislava: Wolters Kluwer, s.r.o. 2019. 180 s. - ISBN 978-80-571-0103-1.

**Miriam Laclavíková - Adriana Švecová : Praktikum k dejinám štátu a práva na Slovensku : (od najstarších čias do roku 1848). 1. zväzok.; 2. prepracované a doplnené vydanie.** Trnava : Typi Universitatis Tyrnaviensis, spoločné pracovisko Trnavskej univerzity a Vedy, vydavateľstva Slovenskej akadémie vied, 2020. - 234 s. - ISBN 978-80-568-0334-9.

**Miriam Laclavíková - Adriana Švecová : Praktikum k dejinám štátu a práva na Slovensku : (1848 - 1948). 2. zväzok.** Trnava : Typi Universitatis Tyrnaviensis, spoločné pracovisko Trnavskej univerzity a Vedy, vydavateľstva Slovenskej akadémie vied, 2016. - 347 s. - ISBN 978-80-568-0008-9.

**Miriam Laclavíková - Adriana Švecová : Praktikum k dejinám štátu a práva na Slovensku : (1948 - 1989). 3. zväzok.** Trnava : Typi Universitatis Tyrnaviensis, spoločné pracovisko Trnavskej univerzity a Vedy, vydavateľstva Slovenskej akadémie vied, 2019. - 333 s. - ISBN 978-80-568-0359-2.

**HARMONOGRAM PREDNÁŠOK:**

1. **Právo a štát – vzájomné vzťahy (periodizácie vývoja práva, recepcia práva, kontinuita a diskontinuita práva).**

*19.9.2023, prof. Laclavíková*

1. Právo a štát
2. Periodizácie vývoja práva
3. Periodizácie vývoja štátu
4. Recepcia práva a jej uplatnenie v právnych dejinách
5. Kontinuita a diskontinuita a jej uplatnenie v právnych dejinách

**Otázky:**

* Predstavte základné periodizácie vývoja štátu a vývoja práva všeobecne.
* Predstavte základné periodizácie vývoja štátu a vývoja práva v československých právnych dejinách 20. storočia.
* Vymedzte základné znaky feudálneho typu štátu a práva.
* Vymedzte základné znaky buržoázno-občianskeho typu štátu a práva.
* Vymedzte základné znaky socialistického typu štátu a práva.
* Charakterizujte v teoretickej rovine pojmy recepcia práva, vymedzte druhy recepcie a uveďte príklady v jednotlivých historických etapách československého vývoja v 20. storočí.
* Charakterizujte recepcie práva v Československu po roku 1918 (základné normy, podstata recepcie). Problém právneho dualizmu a jeho prekonávanie.
* Priblížte v teoretickej rovine aj na príkladoch z ČSR kontinuitu v práve (právnu kontinuitu).
1. **Pramene práva a ich historické premeny. Pojmy unifikácie a kodifikácie práva.**

*26.9.2023, prof. Laclavíková*

a) Pramene práva v obdobiach podľa periodizácie práva na Slovensku a ich zmeny

b) Vymedzenie pojmu prameň práva. Materiálne a formálne pramene práva a ich premeny

c) Pramene práva feudálneho obdobia a ich špecifiká (právna obyčaj, zákon, kráľovské nariadenie/nariadenie, štatút, privilégium, súdne rozhodnutia a kuriálne decízie + materiálne pramene práva a pramene práva v gnozeologickom zmysle)

d) Pramene práva obdobia občianskeho štátu – zmena v hierarchii prameňov práva, kodifikačný proces a nárast významu zákona, recepcia noriem do čsl. právneho poriadku a právo platné na zemí Slovenska a Podkarpatskej Rusi (ústava, ústavný zákon; zákon; Dočasné súdne pravidlá Judexkuriálnej konferencie; právna obyčaj (pre oblasť nekodifikovaného súkromného práva), kuriálne decízie; nariadenia Slovenskej národnej rady (vydávané v r. 1945 - 1948); dekréty prezidenta republiky (vydávané v rokoch 1941 - 1945); nariadenia ministra s plnou mocou pre správu Slovenska; nariadenia vlády (aj nariadenia jednotlivých uhorských ministrov); vyhlášky, výnosy, opatrenia (vykonávacie akty ministerstiev); štatúty)

e) Pramene práva obdobia ľudovej demokracie a socializmu (1948 - 1989)

f) Kodifikácia ako proces a jej uplatnenie v právnych dejinách

g) Unifikácia ako proces a jej uplatnenie v právnych dejinách

 **Otázky:**

* Predstavte v teoretickej rovine pojem prameň práva a uveďte ich základné druhy/členenia (s príkladmi z jednotlivých období vývoja práva).
* Priblížte pramene práva vo feudalizme, pokúste sa vymedziť ich hierarchiu, štruktúru a vzájomné vzťahy. Čo sú pramene práva v gnozeologickom zmysle?
* Priblížte pramene práva v období občianskeho štátu v Uhorsku (význam zákona a právnej obyčaje).
* Zadefinujte v teoretickej rovine pojem kodifikácia, kompilácia, unifikácia a dezunifikácia práva. Priblížte ich uplatnenie v (česko)slovenských právnych dejinách. Ako s týmito procesmi súvisela recepcia práva?
* Priblížte unifikačný proces v období medzivojnovej ČSR (priebeh, výsledky, podstata, úspešnosť/neúspešnosť procesu).
* Priblížte právnu obyčaj ako prameň práva. Dokedy sa na našom území uplatňovala ako prameň práva?
* Charakterizujte dielo Opus Tripartitum (platnosť, charakter právnej úpravy, publikácia a i.) ako prameň práva.
* Priblížte zákon ako prameň práva. Pokúste sa určiť rozdiel medzi zákonom a kráľovským nariadením. Vyjadrite sa k „zbierkam zákonov“ v novovekom Uhorsku a zbierkam zákonov moderných dejinách.
* Priblížte privilégiá a štatúty ako pramene uhorského práva.
* Predstavte význam súdnej praxe a súdnych rozhodnutí v Uhorsku. Priblížte kuriálne decízie. Dokedy na našom území kuriálne decízie platili ako prameň práva?
* Charakterizujte ústavu ako prameň práva. Vyjadrite sa – v základnej rovine - k základným ideovým východiskám ústav 20. storočia (Ústava ČSR z r. 1920, Ústava Slovenskej republiky z r. 1939, Ústava Československej republiky z r. 1948, Ústava ČSSR z r. 1960).
* Priblížte dekréty prezidenta E. Beneša a nariadenia SNR ako pramene práva.
* Priblížte pramene práva v období socialistického a ľudovodemokratického štátu. Vysvetlite význam politických dokumentov ako prameňov práva sui generis.
* Vyjadrite sa k výsledkom právnickej dvojročnice a k výsledkom rekodifikácie práva v období socializmu v 50. a v 60. rokoch 20. storočia.
1. **Ranofeudálne a feudálne právo – právo bez štátu? Právny partikularizmus alebo právny pluralizmus?**

*3.10.2023, prof. Gábriš + prof. Laclavíková – ZDIEĽANÁ PREDNÁŠKA*

1. Vzťah štátu a práva – čo bolo skôr?
2. Právny pluralizmus v súčasnosti
3. Právny partikularizmus feudálneho práva
4. Krajinské právo a partikulárne práva
5. Rôzne významy pojmu „právo“ a rôzne historické členenia práva (právneho poriadku)

 **Otázky:**

* Vysvetlite vzťah štátu a práva – existuje právo bez štátu, alebo štát bez práva?
* Porovnajte dnešný právny pluralizmus s myšlienkou stredovekého právneho partikularizmu.
* Porovnajte dnešný význam pojmu „právo“ s jeho chápaním v antickom Ríme, stredovekej Európe do 12. storočia a feudálnom práve od 13. do 18. storočia.
* Opíšte vzájomné vzťahy medzi partikulárnymi právami. Vysvetlite vzťah medzi krajinským právom a partikulárnymi právami.
1. **Zrod štátom tvoreného práva – (osvietenský) absolutizmus, prirodzené právo, historickoprávna škola a pozitivizmus 19. storočia v Uhorsku.**

*10.10.2023, prof. Gábriš + prof. Laclavíková – ZDIEĽANÁ PREDNÁŠKA*

1. Historický pôvod členenia práva na verejné a súkromné
2. Autonómne normatívne systémy v predmodernej etape vývoja práva ako predchodca dnešného „súkromného práva“?
3. Od autonómneho práva komunít k autonómii vôle v súkromnom práve 19. storočia
4. Vzťah štátu a práva v právnom normativizme a právnom marxizme
5. Vzťah súkromného a verejného práva v socialistických štátoch východnej Európy
6. Obmedzenia súkromnoprávnych prvkov v československom občianskom a pracovnom práve v 2. pol. 20. storočia
7. Autonómne normatívne systémy súčasnosti – opäť bezštátne „súkromné právo“?

 **Otázky:**

* Vysvetlite historický pôvod členenia práva na verejné a súkromné.
* Rozlíšte autonómiu vôle a normotvornú autonómiu na príklade nemeckej teórie 19. storočia.
* Vysvetlite vzťah štátu a práva v koncepcii právneho normativizmu H. Kelsena a v marxisticko-leninskej teórii.
* Vysvetlite vzťah verejného a súkromného práva v socialistickej (marxisticko-leninskej) teórii práva.
* Vysvetlite vzťah verejného a súkromného záujmu na príklade vlastníckeho a záväzkového práva v rámci socialistického občianskeho práva.
1. **Osobné a rodinné právo do roku 1848.**

*17.10.2023, prof. Laclavíková*

1. Osoba (fyzická osoba, právnická osoba, spôsobilosť na práva, spôsobilosť na právne úkony, obmedzenia) v práve do roku 1848 – feudalizmus.
2. Manželstvo ako inštitút (vznik, zánik, práva a povinnosti manželov). Zasnúbenie.
3. Vzťahy medzi rodičmi a deťmi. Náhradné rodinné vzťahy. Osvojenie.
4. Majetkové vzťahy medzi manželmi – systém oddelených majetkov (šľachta), koakvizičný systém (neprivilegované vrstvy)

 **Otázky:**

* Charakterizujte právne postavenie fyzickej osoby v období do roku 1848 (spôsobilosť na práva, spôsobilosť na právne úkony, obmedzenia).
* Charakterizujte vývoj manželstva ako inštitútu, vyhodnoťte vplyv kánonického práva na manželstvo (spôsoby uzatvárania manželstva, zasnúbenie, pojem manželstvo, vznik, zánik, práva a povinnosti manželov) do roku 1848.
* Vzťahy medzi rodičmi a deťmi. Postavenie potomkov (synov a dcér) do roku 1848. Osvojenie a jeho historický vývoj do roku 1848.
* Poručníctvo. Opatrovníctvo. Otcovská moc do roku 1848.
* Modely usporiadania majetkových vzťahov medzi manželmi a ich genéza a určenie. Inštitúty manželského majetkového práva šľachty (obvenenie, parafernálie, veno). Koakvizícia ako inštitút.
1. **Osobné a rodinné právo po roku 1848.**

*24.10.2023, prof. Laclavíková*

1. Zmeny v osobnom práve po roku 1848 (fyzická osoba, právnická osoba, spôsobilosť na práva, spôsobilosť na právne úkony, emancipácia ženy, zmeny hranice plnoletosti)
2. Rodinné právo – Manželský zákon z r. 1894 a okolnosti prijatia tejto prelomovej úpravy (zasnúbenie, vznik, prekážky uzavretia manželstva, zánik manželstva, vzťahy medzi manželmi)
3. Rodinné právo – kodifikácie rodinného práva v r. 1949 a v r. 1963 (princípy novej právnej úpravy, charakteristika inštitútu manželstva a zmena jeho poslania, vznik, zánik manželstva, práva a povinnosti manželov)
4. Rodinné právo – vzťahy medzi rodičmi a deťmi – poručenský zákon z r. 1877 (poručníctvo, opatrovníctvo, otcovská moc)
5. Rodinné právo – vzťahy medzi rodičmi a deťmi (zásadné zmeny po roku 1949).
6. Osvojenie a jeho nová práva úprava v 20. storočí (zákon z r. 1928, premena inštitútu v období ľudovej demokracie a socializmu)
7. Majetkové vzťahy medzi manželmi do roku 1948. Zmena právnej úpravy majetkových vzťahov medzi manželmi v Zákone o rodine z r. 1949 (zákonné majetkové spoločenstvo). Bezpodielové spoluvlastníctvo manželov a jeho úprava v Občianskom zákonníku z r. 1964.

 **Otázky:**

* Charakterizujte právnu subjektivitu fyzickej osoby v období po roku 1848. Charakterizujte postavenie právnických osôb v historickom vývoji a  uveďte ich základné druhy.
* Charakterizujte inštitút manželstva v zmysle právnej úpravy z r. 1894, 1919, 1949 a 1963.
* Charakterizujte význam manželského zákona – zák. čl. XXXI/1894.
* Charakterizujte dôvody a spôsoby zániku manželstva v historickom vývoji (úpravy z r. 1894, 1949 a 1963) .
* Charakterizujte vzťahy medzi rodičmi a deťmi v historickom vývoji po roku 1848, poručníctvo a opatrovníctvo.
* Priblížte zmenu úpravu osvojenia zákonom č. 56/1928 Zb. z. a n. a konfrontujte ju s predchádzajúcou právnou úpravou. K akej zmene došlo po roku 1948?
* Vývoj majetkových vzťahov medzi manželmi v období 1848 – 1948.
* Charakterizujte zmenu v majetkových vzťahov medzi manželmi na podklade právnych úprav z r. 1949 (zákonné majetkové spoločenstvo) a 1964 (bezpodielové spoluvlastníctvo manželov).
1. **Vecné a dedičské právo do roku 1848.**

*31.10.2023, prof. Laclavíková*

1. Systém vecných práv v období feudalizmu a jeho špecifiká. Koncept deleného vlastníctva. Donačná sústava. Urbariálna sústava.
2. Vlastnícke právo v období feudalizmu (individuálne vlastníctvo a kolektívne vlastníctvo, oprávnenia vlastníka, ochrana vlastníckeho práva). Držba.
3. Vecné práva k cudzej veci, ich druhy a základná charakteristika v období feudalizmu
4. Vývoj dedičského práva v období feudalizmu (právne úpravy a charakteristika nimi uskutočnených zmien). Právny partikularizmus a dedičské právo.
5. Dedenie zo zákona v období feudalizmu (partikulárny systém šľachtického, mestského a poddanského dedičského práva)
6. Dedenie zo závetu v období feudalizmu (partikulárny systém šľachtického, mestského a poddanského dedičského práva)

 **Otázky:**

* Charakterizujte inštitúty vecných práv v stredoveku a novoveku (donačná sústava, urbariálna sústava a ich charakteristika).
* Charakterizujte koncept deleného vlastníctva a odlíšte ho od vlastníctva v zmysle rímskeho práva.
* Charakterizujte vecné práva k cudzej veci do roku 1848?
* Priblížte dedenie zo zákona v období feudalizmu (partikulárny systém šľachtického, mestského a poddanského dedičského práva).
* Priblížte dedenie zo závetu v období feudalizmu (partikulárny systém šľachtického, mestského a poddanského dedičského práva).
1. **Vecné a dedičské právo po roku 1848**

*07.11.2023, prof. Laclavíková*

1. Zásadné zmeny v úprave vecno-právnych vzťahov po roku 1848 (návrat k rímsko-právnemu chápaniu vlastníctva, zrušenie verejnoprávnych väzieb obehu nehnuteľností, vyväzovanie urbárskych povinností)
2. Systém vecných práv k cudzej veci a zásadné zmeny v ich obsahu po roku 1848
3. Verejnoprávne zásahy do sústavy vecných práv po roku 1848 – koncept vyvlastnenia a jeho právna úprava, pozemkové reformy a iné zásahy do vlastníckych práv (pozemková reforma v medzivojnovej ČSR, pozemková reforma počas vojnovej Slovenskej republiky, zásahy do vlastníckych práv po roku 1948, znárodnenie, kolektivizácia a združstevňovanie dediny a i.)
4. Historický vývoj evidencie nehnuteľností (evidencia nehnuteľností pred r. 1848, Pozemkovoknižné nariadenie, zmeny v evidencii nehnuteľností po roku 1948).
5. Charakterizujte úpravu vecno-právnych vzťahov podľa úpravy v Ústave 9. mája a Občianskom zákonníku z r. 1950. Vymedzte zásadné zmeny oproti predchádzajúcemu obdobiu.
6. Charakterizujte úpravu vlastníckeho práva v zmysle Občianskeho zákonníka z r. 1948 a z r. 1964 (druhy, hierarchia, ochrana vlastníctva a pod.).

 **Otázky:**

* Charakterizujte zmeny chápania vlastníctva v úpravách a vecných práv roku 1848. Popíšte zrušenie urbárskeho vzťahu v druhej polovici 19. storočia.
* Vymedzte premenu vecných práv k cudzej veci po roku 1848 a identifikujte v jej rámci relikty feudalizmu.
* Charakterizujte úpravu vyvlastnenia z r. 1881 a potrebu verejnoprávnych zásahov do vlastníckeho práva v období 1848-1945. Charakterizujte pozemkovú reformu v prvej ČSR. Charakterizujte pozemkovú reformu v období Slovenského štátu. Identifikujte rozdiely medzi nimi.
* Charakterizujte zásahy do vlastníckeho práva po roku 1945 (znárodnenie, pozemková reforma, proces združstevňovania a kolektivizácie a i.).
* Priblížte zásadnú zmenu chápania vlastníctva, ku ktorej došlo prijatím Ústavy 9. mája 1948 a Občianskeho zákonníka z r. 1950.
* Charakterizujte chápanie inštitútu vlastníctva v období r. 1948 – 1989 na báze úpravy v Občianskom zákonníku z r. 1950 a z r. 1964.
1. **Záväzkové, obchodné a hospodárske právo. Pracovné právo ako hybridné právne odvetvie.**

*14.11.2023, prof. Laclavíková*

1. Záväzkové právo v období stredoveku. Záväzok. Zabezpečenie záväzkov. Zmluvné typy.
2. Záväzkové právo a jeho rozvoj v r. 1848 – 1948. Zmluvné typy.
3. Premena záväzkového práva v období 1948 – 1989 – úprava v Občianskom zákonníku z r. 1950 a z r. 1964.
4. Obchodné právo v období stredoveku. Wildnerove zákony o obchodnom práve (1840). Obchodný zákonník z r. 1875.
5. Pokusy o kodifikáciu obchodného práva v prvej ČSR a čiastkové unifikačné snahy v oblasti obchodného práva. Zánik obchodného práva.
6. Pracovné právo – vyčleňovanie noriem zo záväzkového práva, kreácia „ochranných“ noriem (detská práca, bezpečnosť a ochrana zdravia pri práci, obmedzenia pracovného času, živnostenské predpisy a i.).
7. Pracovné právo po roku 1945 (pracovná povinnosť, BOZP, cesta ku kodifikácii pracovného práva, Zákonník práce z r. 1965).
8. Hospodárske právo – socialistický experiment? (charakter odvetvia, rozsah úpravy, kodifikácia)

 **Otázky:**

* Charakterizujte záväzkové vzťahy v období stredoveku a novoveku (záväzok, zmluva, zabezpečenie záväzkov).
* Pokúste sa charakterizovať vývoj záväzkového práva v jednotlivých právnych odvetviach vytvorených po r. 1848.
* Pokúste sa charakterizovať obchodné právo a jeho rozvoj do roku 1848. Priblížte Wildnerove zákony o obchodnom práve. Charakterizujte kodifikáciu obchodného práva z r. 1875. Dokedy platila?
* Priblížte snahy o unifikáciu obchodného práva v 1. ČSR. Charakterizujte zánik odvetvia obchodného práva po roku 1948.
* Priblížte formovanie pracovnoprávnych noriem v druhej polovici 19. a prvej polovici 20. storočia normotvorba, verejnoprávne zásahy do pracovného práva).
* Priblížte cestu ku kodifikácii pracovného práva (1945 – 1965) a charakterizujte Zákonník práce z r. 1965.
* Charakterizujte odvetvie hospodárskeho práva (vznik, charakter regulovaných vzťahov, kodifikácia).
1. **Trestné právo do roku 1848**

*21.11.2023, prof. Laclavíková*

1. Trestné právo – odvetvie súkromného alebo verejného práva?
2. Feudálne trestné právo (charakter, systém trestania (systém odplaty, krvná pomsta, homágium), systém trestov.
3. Feudálne trestné právo (partikulárny charakter, trestné činy a chránené objekty)
4. Pokusy o kompiláciu noriem trestného práva, o jeho kodifikáciu a humanizáciu noriem trestného práva (16. – 19. storočie).

 **Otázky:**

* Pokúste sa opísať charakter trestného práva ako súkromnoprávneho a verejnoprávneho odvetvia.
* Priblížte feudálne trestné právo – jeho charakter, chránené objekty a skutkové podstaty trestných činov, spôsob trestania a pod. Charakterizujte inštitút homágia.
* Priblížte kompilačné a kodifikačné pokusy v oblasti uhorského trestného práva v 16. – 19. storočí.
* Priblížte zmenu charakteru trestného práva v 18. a 19. storočí – nové ideové smery, humanizácia. Vysvetlite význam základných zásad trestného práva presadzovaných v tomto období (niektoré sa uplatňujú do súčasnosti).
1. **Trestné právo po roku 1848**

*28.11.2023, prof. Laclavíková*

1. Kodifikácia trestného práva hmotného v r. 1878
2. Kodifikácia priestupkového práva v r. 1879
3. Zmeny v trestnom práve (čiastkové unifikačné zákony) a pokusy o unifikáciu trestného práva hmotného v prvej ČSR
4. Trestné právo a retribúcia po roku 1945
5. Premena trestného práva po roku 1948 (zákon na ochranu ľudovodemokratickej republiky, Trestný zákon z r. 1950). Politické „monster“ procesy.
6. Charakter socialistického trestného práva a rekodifikácia trestného práva z r. 1961.

 **Otázky:**

* Charakterizujte priebeh kodifikácie trestného práva hmotného v Uhorsku v 19. storočí.
* Charakterizujte unifikačné snahy v oblasti trestného práva hmotného v medzivojnovej ČSR.
* Charakterizujte retribúciu – skutkové podstaty, ideový základ retribúcie (nariadenie SNR z r. 1945, dekréty prezidenta Beneša, retribučné procesy).
* Vymedzte hlavné ideové premeny trestného práva od konca 40. rokov a v 50. rokoch 20. storočia na báze prijatých právnych úprav. Charakterizujte zákon na ochranu ľudovodemokratickej republiky (skutkové podstaty jednotlivých trestných činov, charakter úpravy). Politické (monster-) procesy.
* Porovnajte Trestný zákon z r. 1950 a z r. 1961 (ľudovodemokratické a socialistické trestné právo hmotné).
1. **Procesné právo a jeho premeny. Špecifiká trestného a civilného procesu**

*5.12.2023, prof. Gábriš*

1. Počiatky procesného práva v arpádovskom Uhorsku
2. Šľachtické feudálne procesné právo v období právneho partikularizmu
3. Mestské a poddanské feudálne procesné právo
4. Osvietenské a liberálne premeny procesného práva
5. Sociálna koncepcia civilného procesu a zmiešaný trestný proces
6. Socialistická koncepcia občianskeho súdneho konania
7. Socialistická koncepcia trestného konania

 **Otázky:**

* Aké pramene zachytávajú počiatky procesného práva v arpádovskom Uhorsku?
* Porovnajte šľachtické a mestské procesné právo v období feudalizmu.
* Vysvetlite rozdiel medzi akuzačným a inkvizičným procesom na príklade historickej právnej úpravy a ich spojenie v zmiešanom trestnom procese.
* Aký je rozdiel medzi materiálnou a formálnou pravdou v procesnom práve – uveďte historické príklady.
* Vysvetlite rozdiel medzi viazanou a voľnou dôkaznou teóriou v dejinách procesného práva.